rejauldu/bengali-wikipedia huggingface dataset:
উলফাত হুসাইন ফরিয়াদ ছিলেন উনবিংশ শতাব্দীর একজন ভারতীয় কবি। তিনি প্রধানত ফার্সি ও উর্দু ভাষায় কবিতা লিখতেন। বাংলার নবাব পরিবারের সাথেও তার সুসম্পর্ক ছিল।   জন্ম  উলফাত ১৮০৪ সালে তৎকালীন আজীমাবাদে (বর্তমান ভারতের পাটনা) জন্ম গ্রহণ করেন। তখন তার নাম রাখা হয় উলফাত হুসাইন।   কর্মজীবন  ১৮৪৫ সালে উলফাত মুর্শিদাবাদে গমন করেন। সেখানে তিনি নবাব পরিবারের গৃহ-শিক্ষক হিসেবে নিয়োগ পান। এ সময় তিনি নবাবের সুদৃষ্টি লাভ করেন। ফলে, ১৮৪৯ সালে নবাব উলফাতকে তার প্রতিনিধি করে কলকাতায় প্রেরণ করেন। ১৮৭৪ সাল পর্যন্ত তিনি সেখানে নওয়াব নাযিমের প্রতিনিধি হিসেবে অবস্থান করেন।   সাহিত্যে অবদান  উলফাত মূলত উর্দু ও ফারসি ভাষায় ফরিয়াদ ছদ্মনামে কবিতা লিখতেন। কলকাতায় থাকাকালীন ১৮৭৬ সালে তার বিখ্যাত গ্রন্থ মসনভি-ই দাবিস্তানে আখলাক মুহাম্মদী প্রেস থেকে প্রকাশ করা হয়। এছাড়া, তার অন্যান্য বইগুলোর মধ্যে উল্লেখযোগ্য হল: দীউয়ানে উর্দু, দীউয়ানে ফার্সি, মসনভি-ই তিলসমে উলফাত, মসনভি-এ রাওযাতুল মাআনি, মসনভি-ই-গাঞ্জিনায়ে ইশক ইত্যাদি।  কবিতা লেখার পাশাপাশি উলফাত কিছুদিন সাংবাদিক হিসেবেও কাজ করেছেন। এ সময় তিনি আইনায়ে গীতিনুমা সহ বেশ কিছু ফার্সি পত্রিকা প্রকাশ করেন।  কলকাতায় তিনি কবি হিসেবে বেশ খ্যাতি অর্জন করেছিলেন। এমনকি, মাওলানা ওবায়দুল্লাহ আল ওবায়দী সোহরাওয়ার্দী, মাওলানা আবদুর রউফ ওহীদ, খানবাহাদুর আবদুল লতিফ, নওয়াব আমির আলী প্রমুখ গুণী ব্যক্তিরাও তাঁর শিষ্যত্ব গ্রহণ করেছিলেন।   মৃত্যু  উলফাত ১৮৮১ সালে ৭৭ বছর বয়সে মৃত্যু বরণ করেন। তাঁর মৃত্যুর প্রায় ৪৫ বছর পর শাদ আজীমাবাদী তাঁর জীবনীগ্রন্থ রচনা করেন। হায়াতে ফরিয়াদ নামক এই বইটি ১৯২৬ সালে প্রকাশিত হয়।   তথ্যসূত্র    বহিঃসংযোগ     উলফাতের লেখা দাবিস্তানে আখলাক বইয়ের ই-বুক  তাসীর-ই-উলফাত বইয়ের ই-বুক  বিষয়শ্রেণী:মুসলিম কবি বিষয়শ্রেণী:ফার্সি ভাষার কবি বিষয়শ্রেণী:উর্দু ভাষার কবি বিষয়শ্রেণী:ভারতীয় সাহিত্যিক বিষয়শ্রেণী:বাঙালি মুসলিম বিষয়শ্রেণী:১৮০৪-এ জন্ম বিষয়শ্রেণী:১৮৮১-এ মৃত্যু
ডান|থাম্ব|413x413পিক্সেল| ১৯১২ সালে কর্নেলিয়াস গারলিট কর্তৃক প্রকাশিত স্থাপত্য নকশা ও পরিকল্পনা হাসেকি সুলতান কমপ্লেক্স বা হুররাম সুলতান কমপ্লেক্স () ষোড়শ শতাব্দীতে অটোমান সাম্রাজ্যর শাসনামলে নির্মিত মসজিদ কমপ্লেক্স। মসজিদ ছাড়াও এই স্থাপনায় মাদ্রাসা, লঙ্গরখানা ও হাসপাতাল অন্তর্গত রয়েছে। সম্পূর্ণ কমপ্লেক্সটি ১৫৩৯ হতে ১৫৫১ সালের মধ্যে নির্মাণ করা হয়। এটি তুরস্কের ইস্তাম্বুলের ফাতিহ জেলায় অবস্থিত। এটি তুরস্কের রাজকীয় স্থপতি মিমার সিনানের স্থাপত্যনকশায় নির্মিত প্রথম মসজিদ।   ইতিহাস  মসজিদ কমপ্লেক্সটি নির্মাণ অনুমোদন করেছিলেন উসমানীয় শাশনামলের  সুলতান প্রথম সুলাইমানের স্ত্রী হাসেকি হুররাম সুলতান। তিনি ১৫৩৪ সালের দিকে সুলতানের সাথে বিবাহ বন্ধনে আবদ্ধ হয়েছিলেন এবং সম্ভবত তার যৌতুক প্রকল্পের অর্থায়নে ব্যবহার করেছিলেন। মিমার সিনান ভবনগুলির স্থাপত্য নকশা করেছিলেন। এটি মিমার সিনানের প্রথম রাজকীয় স্থাপত্য প্রকল্প এবং সম্ভবত এই মসজিদ কমপ্লেক্সের কিছু অংশের পরিকল্পনা মিমার সিনানের পূর্বসূরীর দ্বারা পরিকল্পিত ছিল।  এই স্থাপনায় একটি জুম্মার নামাজ আদায়ের মসজিদ, একটি লঙ্গরখানা, একটি মাদ্রাসা, একটি মক্তব এবং একটি হাসপাতাল রয়েছে। সম্পূর্ণ স্থাপনাটি সরু রাস্তার দুপাশে বেশ কয়েক পর্যায়ে নির্মিত হয়েছিল। মসজিদ ১৫৩৮-৩৯ (হিজরী ৯৪৫) সালে নির্মাণ করা হয়, মাদ্রাসা এক বছর পরে ১৫৩৯-৪০ (হিজরী ৯৪৬) এবং লঙ্গরখানা ১৫৪০-৪১ (হিজরী ৯৭৪) নির্মিত হয়েছিল। কমপ্লেক্সের হাসপাতাল ১৫৫০-৫১ (হিজরী ৯৫৭) সালে নির্মাণ শেষ হয়।   বিবরণ  কমপ্লেক্সের মসজিদটি পাথর ও ইট দিয়ে দিয়ে নির্মিত। নির্মাণের সময় এতে পাথরের সারির পর ইটের সারি অদল বদল করে বসানো হয়েছিল। মসজিদে একক-গ্যালারিযুক্ত মিনার রয়েছে। মসজিদের সম্মুখ বারান্দার উপর পাঁচটি ছোট গম্বুজ আছে, যেগুলি ছয়টি সরু মার্বেল কলাম দ্বারা সমর্থিত রয়েছে। মসদজিদের মূল প্রার্থনাকক্ষটি ১১.৩ মিটার ব্যাসের একক গম্বুজ দ্বারা আবৃত ছিল। ১৬১২-১৩ সালে, প্রথম আহমেদের শাসনামলে, মসজিদটি আরো লোক সমাগমের জন্য বর্ধিত করা হয়েছিল। এসময় দ্বিতীয় গম্বুজ যুক্ত করা হয়েছিল এবং প্রার্থনাকক্ষের আকার দ্বিগুণ করা হয়েছিল।  গম্বুজটিতে আঁকা বিভিন্ন অলংকরণগুলি আসল নয়। কমপ্লেক্সের মাদ্রাসা এবং লঙ্গরখানার মতো নয়, মসজিদে কোনও সিরামিক টাইলের উপর রঙ্গিন চকচকে শার্শীর কাজ নেই।  হাসপাতালের একটি অষ্টভুজ আঙ্গিনা রয়েছে। হাসপাতালটি কমপ্লেক্সের একমাত্র ভবন, যেটি কর্তিত পাথর দিয়ে নির্মিত রাস্তা থেকে প্রবেশদ্বারের মূল ফাটকের উপর কমপ্লেক্সটির নির্মাণ সাল খোদিত শ্বেতপাথর সংযুক্ত আছে মাদ্রাসাটি ১৬টি ছোট কক্ষ এবং একটি প্রভাষণ কক্ষের সমন্বয়ে মূল প্রাঙ্গণকে কেন্দ্র করে U-আকারে নির্মিত। কমপ্লেক্সের লঙ্গরখানাটি একটি প্রাঙ্গনকে কেন্দ্র করে নির্মিত। এটির উত্তর প্রান্তে চারটি অষ্টভুজ আকৃতির চিমনি বিশিষ্ট রান্নাঘর রয়েছে। এই কমপ্লেক্সের নির্মাণে অর্থের হিসাবরক্ষণ বই হতে জানা যায় যে, ভবনের ছয়টি জানালার উপরে লুনেট টালির অলংকৃত প্যানেল ছিল। কমপ্লেক্সটি ২০১০-২০১২ সালে পুনসংস্কার করা হয়েছিল।   চিত্রশালা    তথ্যসূত্র    গ্রন্থপঞ্জি             বহিঃসংযোগ    ডিক ওসমানের স্থিরচিত্র   হ্যাসেকি সুলতান ক্যালিয়িয়েসি, আর্চনেট  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৫৩৯-এ প্রতিষ্ঠিত বিষয়শ্রেণী:মসজিদ স্থাপত্য বিষয়শ্রেণী:তুরস্কের মসজিদ বিষয়শ্রেণী:উসমানীয় স্থাপত্য বিষয়শ্রেণী:ইসলামি স্থাপত্য বিষয়শ্রেণী:ইস্তাম্বুলের উসমানীয় মসজিদ বিষয়শ্রেণী:১৬শ শতাব্দীর মসজিদ
এটি ব্রিটিশ বহুজাতিক ভোগ্যপণ্য কোম্পানি ইউনিলিভারের মালিকানাধীন ব্র্যান্ডগুলোর একটি তালিকা।   ইউনিলিভারের বিলিয়ন ইউরো ব্র্যান্ডসমূহ  থাম্ব| অ্যাক্স, ডাভ, রেক্সোনা, ভিস, ডমেসটস, কোরাল এর লোগোসহ গুদাম এই ব্র্যান্ডগুলোর বার্ষিক বিক্রয় এক বিলিয়ন ইউরো বা তার বেশি:     এক্স  ডাভ  ওমো/পার্সিল  হার্টব্র্যান্ড (ওয়াল'স) আইসক্রিম  হেলম্যান'স  নর  লিপটন  লাক্স  ম্যাগনাম  রেক্সোনা/ডিগ্রী  লাইফবয়  সানসিল্ক  সানলাইট   তথ্যসূত্র   বিষয়শ্রেণী:ইউনিলিভার মার্কা
দ্য উইক ইন্টারন্যাশনাল ( (যা প্রায়শই "দ্য উইক" নামে পরিচিত) হল ব্রাজিলের সাও পাওলো শহরে অবস্থিত একটি আফটার আওয়ারস এলজিবিটিকিউ নৈশক্লাব। এটি ২০০৪ সালের সেপ্টেম্বরে খোলা হয়েছিল। পরে এদের রিও ডি জেনেইরোতে  ও ফ্লোরিয়ানোপলিসে অন্যান্য শাখা খোলা হয়। Entertainment in The Week Florianópolis    তথ্যসূত্র    বহিঃসংযোগ    দ্য উইক ইন্টারন্যাশনাল (সাও পাওলো, রিও ডি জেনেইরো, ফ্লোরিয়ানোপলিস) - অফিসিয়াল ওয়েবসাইট  বিষয়শ্রেণী:এলজিবিটিকিউ নৈশক্লাব বিষয়শ্রেণী:ব্রাজিলে এলজিবিটিকিউ সংস্কৃতি বিষয়শ্রেণী:২০০৪-এ ব্রাজিলে প্রতিষ্ঠিত
মাওলানা ভাসানীর ১৪ দফা কর্মসূচি ঘোষণা দৈনিক পাকিস্তান ১০ মার্চ, ১৯৭১ মঙ্গলবার পল্টন ময়দানের অনুষ্ঠিত ন্যাপের জনসভায় সংগ্রামের বর্তমান পর্যায়ে ১৪ দফা কর্মসূচি ঘোষণা করা হয় । প্রয়োজন মত এই কর্মসূচীর সংশোধন, পরিবর্তন ও পরিবর্ধন করা হবে বলেও ঘোষণা করা হয়।   বিগত ৯ই জানুয়ারী সন্তোষ সন্মেলনে এবং ১০ই জানুয়ারী পল্টন ময়দানে জনসভায় ঘোষিত মুক্ত পূর্ব বাংলা প্রতিষ্ঠার দাবীর প্রতি দ্ব্যর্থহীন সমর্থন।  উৎপাদন ও বণ্টন ব্যবস্থার সামাজিকীরণ ও সুষম বণ্টন এবং সাম্রাজ্যবাদ, সামন্তবাদ, উপনিবেশবাদ, নয়া উপনিবেশবাদ ও একচেটিয়া পুঁজিবাদ বিরোধী কৃষক-শ্রমিক রাজ কায়েম এবং ধর্ম বর্ণ ও ভাষা নির্বিশেষে সকল নাগরিকের সমান অধিকার প্রতিষ্ঠা।   পূর্ব বাংলায় উৎপাদিত পণ্যোর বিকল্প সকল বিদেশী পণ্য বর্জন।  পূর্ব বাংলার সর্বস্তরে সর্বদলীয় সংগ্রাম পরিষদ গঠন।  শেখ মুজিবুর রহমান খাজনা, ট্যাক্স বন্ধের যে আহবান জানিয়েছেন তা যাতে সুষ্টুভাবে পালিত হয় সেই জন্য সংগ্রাম পরিষদের মাধ্যমে লবণ শুল্ক, নগর শুল্ক, হাট-বাজারের তোলা, খাজনা, ইনকাম, ট্যাক্স, কৃষি ট্যাক্সসহ সমুদয় ট্যাক্স প্রদান সুসংগঠিত বন্ধ রাখা।  নিরস্ত্র নিরপরাধ জনগণকে গুলি করে হত্যা করার অপরাধের সাথে সংশ্লিষ্ট সকল সামরিক সৈন্য, কর্মচারী ও সরকারী কর্মকারীদের নিকট নিত্যপ্রয়োজনীয় দ্রব্যসামগ্রী বিক্রি বন্ধ রাখা।  পূর্ব বাংলার বর্তমান খাদ্য ও অর্থনৈতিক সংকটের সময়ে যাতে কোন দ্রব্যসামগ্রী সীমান্তের অপর পারে চোরাচালান না হতে পারে তার দিকে সতর্ক দৃষ্টি রাখা।  ত্রিশ লক্ষ টন খাদ্য ঘাটতি পূরণের নিমিত্তি স্চ্ছোয় উৎপাদন বৃদ্ধি এবং পতিত জমি ভূমিহীন কৃষকদের মধ্যে বিতরণ করা।  পূর্ব বাংলায় অবস্থিত পশ্চিম পাকিস্তানি ব্যাংক সমূহ কোন টাকা জমা না রাখা।  দ্রব্যমূল্য স্বাভাবিক রাখার জন্য কালোবাজারী ও আড়তদাররা যাতে নিত্যপ্রয়োজনীয় দ্রব্য মওজুত করতে না পারে সেদিকে সতর্ক দৃষ্টি দেয়া; বাঙালী-অবাঙালী, হিন্দু-মুসলমান দাঙ্গা বাধিয়ে গণসংযোগকে বিপথে পরিচালিত করার ষড়যন্ত্রকে প্রতিরোধ করা।  বাঙালী জাতীয় মুক্তির আন্দোলনের নামে টাউট ও প্রবঞ্চকরা যাতে চাঁদা তুলতে না পারে তার প্রতি সতর্ক দৃষ্টি রাখা।  বিদেশী সৈন্য যাতে পূর্ব বাংলার মাটির অবতরণ করতে না পারে তার জন্য চট্টগ্রাম ও খুলনার সামুদ্রিক বন্দরগুলোর প্রতি সজাগ দুষ্টি রাখা।  গণবিরোধী শাসকচক্রের তমঘা, খেতাবসহ বিভিন্ন উপঢৌকন বর্জন করা।  এ ছাড়া সভায় গৃহীত এক প্রস্তাবে নিরীহ নিরস্ত্র স্বাধীনতাকামী বাঙ্গালীর উপর গুলিবর্ষণের তীব্র প্রতিবাদ করা হয় এবং নিহত ও আহত স্বাধীনতার সৈনিকদের প্রতি গভীর সংগ্রামী সববেদনা জানানো হয়। প্রস্তাবে দেশের সর্বত্র গায়েবানা জানাজা অনুষ্ঠানের জন্যে জনসাধারনের প্রতি আহবান জানানো হয়।  বিষয়শ্রেণী:আবদুল হামিদ খান ভাসানী বিষয়শ্রেণী:বাংলাদেশের স্বাধীনতা যুদ্ধের কারণ ও সূচনালগ্ন বিষয়শ্রেণী:রাজনৈতিক কর্মসূচি
আম্বাসা (アンバサ) হল একটি দুধ-ভিত্তিক কোমল পানীয় যা জাপানে কোকা-কোলা কোম্পানি বিক্রি করে।  এটি ১৯৮২ সালে চালু হয়েছিল।  কোম্পানিটি ১৯৮৪ সালে দক্ষিণ কোরিয়াতে মার্কাটি নিয়ে আসে। এই পানীয়ের রূপগুলি, যেমন নন-কার্বনেটেড বা ফলের (তরমুজ এবং স্ট্রবেরি) স্বাদযুক্ত সংস্করণ, জাপানে বিক্রি হয়।   উপকরণ  আম্বাসার কোরীয় সংস্করণে উপাদান হিসেবে পানি, তরল ফ্রুক্টোজ, চিনি, স্কিম গুড়ো দুধ, কার্বন ডাই অক্সাইড এবং সাইট্রিক অ্যাসিড অন্তর্ভুক্ত রয়েছে।   তথ্যসূত্র   বিষয়শ্রেণী:জাপানি পানীয় বিষয়শ্রেণী:কোকা-কোলা মার্কা বিষয়শ্রেণী:কোরীয় পানীয়
চট্টগ্রাম-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৫নং আসন।  সীমানা চট্টগ্রাম-৮ আসনটি চট্টগ্রাম জেলার চট্টগ্রাম সিটি কর্পোরেশনের ৩নং পাঁচলাইশ, ৪নং চান্দগাঁও, ৫নং মোহরা, ৬নং পূর্ব ষোলশহর ও ৭নং পশ্চিম ষোলশহর ওয়ার্ড, বোয়ালখালী পৌরসভা এবং বোয়ালখালী উপজেলার কধুরখীল ইউনিয়ন, পশ্চিম গোমদণ্ডী ইউনিয়ন, শাকপুরা ইউনিয়ন, সারোয়াতলী ইউনিয়ন, পোপাদিয়া ইউনিয়ন, চরণদ্বীপ ইউনিয়ন, আমুচিয়া ইউনিয়ন ও আহলা করলডেঙ্গা ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ জহুর আহমেদ চৌধুরী বাংলাদেশ আওয়ামী লীগ ১৯৭৯ সুলতান আহমেদ চৌধুরী বাংলাদেশ জাতীয়তাবাদী দল ১৯৮৬ মোহাম্মদ ইসহাক মিয়া সম্মিলিত বিরোধী দল ১৯৮৮ লিয়াকত আলী জাতীয় পার্টি ১৯৯১ খালেদা জিয়া বাংলাদেশ জাতীয়তাবাদী দল সেপ্টেম্বর ১৯৯১ উপ-নির্বাচন আমীর খসরু মাহমুদ চৌধুরী বাংলাদেশ জাতীয়তাবাদী দল ফেব্রুয়ারি ১৯৯৬ আমীর খসরু মাহমুদ চৌধুরী বাংলাদেশ জাতীয়তাবাদী দল জুন ১৯৯৬ আমীর খসরু মাহমুদ চৌধুরী বাংলাদেশ জাতীয়তাবাদী দল ২০০১ আমীর খসরু মাহমুদ চৌধুরী বাংলাদেশ জাতীয়তাবাদী দল ২০০৮মইন উদ্দীন খান বাদল জাতীয় সমাজতান্ত্রিক দল ২০১৪ মইন উদ্দীন খান বাদল জাতীয় সমাজতান্ত্রিক দল ২০১৮ মইন উদ্দীন খান বাদল বাংলাদেশ আওয়ামী লীগ জানুয়ারি ২০২০ উপ-নির্বাচন মোছলেম উদ্দিন আহমদ বাংলাদেশ আওয়ামী লীগ এপ্রিল ২০২৩ উপ-নির্বাচন নোমান আল মাহমুদ বাংলাদেশ আওয়ামী লীগ ২০২৪ আবদুচ ছালাম স্বতন্ত্র    নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মইন উদ্দীন খান বাদল বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন   ১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির আমির খসরু মাহমুদ চৌধুরী নির্বাচিত হন।   তথ্যসূত্র   বহিঃসংযোগ  প্রথম আলোতে চট্টগ্রাম-৮  বিষয়শ্রেণী:চট্টগ্রাম জেলার জাতীয় সংসদীয় আসন
খেলাঘর পাতাটি মূল নিবন্ধে রূপান্তরের অনুরোধ   আমি ব্যবহারকারী:Mahdi Hasan Kamal। আমি আমার নিজের জীবনীভিত্তিক একটি খসড়া নিবন্ধ তৈরি করেছি: ব্যবহারকারী:Mahdi Hasan Kamal/খেলাঘর।  এই নিবন্ধে আমার শিক্ষা, রাজনৈতিক ও সাংবাদিক জীবন, সামাজিক ভূমিকা এবং ধর্মীয় আলোচক হিসেবে কাজের বিস্তারিত তথ্য সুনির্দিষ্ট উৎসসহ উল্লেখ করা হয়েছে। আমি চেষ্টা করেছি নিরপেক্ষতা ও তথ্যসূত্রের মান বজায় রাখতে।  নিচের উৎসগুলো উল্লেখযোগ্যতা যাচাইয়ের জন্য সহায়ক হতে পারে—   [ফেসবুক প্রোফাইল](https://www.facebook.com/hasan.almahdi.5895)  দৈনিক এশিয়া বাণী, ঢাকা টাইমস, নয়া দিগন্ত, দেশ রূপান্তর ও অন্যান্য পত্রিকায় লেখা ও সংশ্লিষ্টতা  অনুরোধ করছি খেলাঘর পাতাটি পর্যালোচনা করে মূল নামস্থানে ("মাহদী হাসান কামাল") স্থানান্তর করে প্রকাশ করতে সহায়তা করুন।**  ধন্যবাদান্তে,   Mahdi Hasan Kamal
হাইড্রর্নিস (Hydrornis) Pittidae (পিটিডি) গোত্রের অন্তর্গত একটি গণ। মোট ১৩টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত।   প্রজাতিসমূহ    কানি শুমচা, Hydrornis phayrei  নীলঘাড় শুমচা, Hydrornis nipalensis  নীলকোমর শুমচা, Hydrornis soror  খয়েরিঘাড় শুমচা, Hydrornis oatesi  শ্নাইডারের শুমচা, Hydrornis schneideri  বৃহৎ শুমচা, Hydrornis caerulea  নীলমাথা শুমচা, Hydrornis baudii  নীল শুমচা, Hydrornis cyanea  দাগীপেট শুমচা, Hydrornis elliotii  গার্নির শুমচা, Hydrornis gurneyi  দাগী শুমচা  জাভার দাগী শুমচা, Hydrornis (guajana) guajana  মালয়ী দাগী শুমচা, Hydrornis (guajana) irena  বোর্নিওর দাগী শুমচা, Hydrornis (guajana) schwaneri   তথ্যসূত্র   * বিষয়শ্রেণী:পাখির গণ বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
রেজা আসলান ( ; জন্ম সাল: ৩ মে, ১৯৭২ খ্রিস্টাব্দ) হলেন একজন ইরানীয়-মার্কিন ধর্মীয় সমাজতাত্ত্বিক পণ্ডিত, লেখক এবং টিভি উপস্থাপক। যৌবনে শিয়া থেকে খ্রিস্টধর্মে ধর্মান্তরিত হন; তবে শেষ পর্যন্ত তিনি ইসলামে ফিরে আসেন। কিন্তু খ্রিস্টান ধর্ম সম্পর্কে তিনি লিখতে থাকেন। ধর্মের উপর তার চারটি বই রয়েছে: ঈশ্বর ছাড়া ঈশ্বর নেই : ইসলামের উৎপত্তি, বিবর্তন ও ভবিষ্যত, মৌলবাদের বাইরে : বিশ্বায়নের যুগে ধর্মীয় চরমপন্থা মোকাবিলা। তিনি টেলিভিশনেও কিছু কাজ করেছেন; যার মধ্যে রয়েছে সিএনএন- এ বিলিভার নামে বিশ্বধর্মের অন্বেষণকারী একটি বহুল তথ্যচিত্র সিরিজ এবং এইচবিও নাটকের সিরিজ দ্য লেফটওভারসের নির্বাহী প্রযোজক হিসেবে কাজ করেন। তিনি আমেরিকান একাডেমি অব রিলিজিয়ন ও ইন্টার্ন্যাশনাল কোরানিক স্টাডিয অ্যাসোসিয়েশনের সদস্য। এছাড়াও তিনি ক্যালিফোর্নিয়া ইউনিভার্সিটি, রিভারসাইডের সৃজনশীল লেখার অধ্যাপক এবং ন্যাশনাল ইরানিয়ান আমেরিকান কাউন্সিলের বোর্ড সদস্য।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২১শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:২১শ শতাব্দীর মার্কিন সাংবাদিক বিষয়শ্রেণী:মার্কিন টেলিভিশন সাংবাদিক বিষয়শ্রেণী:ক্যালিফোর্নিয়ার মুসলিম
ওজোন অথবা ট্রাইঅক্সিজেন  একটি অজৈব অণু যার রাসায়নিক সংকেত । এটি  অক্সিজেনের একটি সক্রিয় রূপভেদ।   আরোও দেখুন   ভূমণ্ডলীয় উষ্ণতা বৃদ্ধি   তথ্যসূত্র    আরোও পড়ুন     Series in Plasma Physics: Non-Equilibrium Air Plasmas at Atmospheric Pressure. Edited by K.H. Becker, U. Kogelschatz, K.H. Schoenbach, R.J. Barker; Bristol and Philadelphia: Institute of Physics Publishing Ltd; ; 2005   বহিঃসংযোগ    International Ozone Association   European Environment Agency's near real-time ozone map (ozoneweb)  NASA's Ozone Resource Page   OSHA Ozone Information   Paul Crutzen Interview Freeview video of Paul Crutzen Nobel Laureate for his work on decomposition of ozone talking to Harry Kroto Nobel Laureate by the Vega Science Trust.  NASA's Earth Observatory article on Ozone   International Chemical Safety Card 0068  NIOSH Pocket Guide to Chemical Hazards  National Institute of Environmental Health Sciences, Ozone Information   Ground-level Ozone Air Pollution  NASA Study Links "Smog" to Arctic Warming — NASA Goddard Institute for Space Studies (GISS) study shows the warming effect of ozone in the Arctic during winter and spring.  US EPA report questioning effectiveness or safety of ozone generators sold as air cleaners  Pesticides Database; Ozone  Ground-level ozone information from the American Lung Association of New England  বিষয়শ্রেণী:রসায়ন বিষয়শ্রেণী:পরিবেশ রসায়ন বিষয়শ্রেণী:সংক্রমণ নিবারক বিষয়শ্রেণী:গ্যাস বিষয়শ্রেণী:গ্রীনহাউজ গ্যাস বিষয়শ্রেণী:শিল্প গ্যাস বিষয়শ্রেণী:জারক বিষয়শ্রেণী:বায়ু দূষণ বিষয়শ্রেণী:দূষণ
সিএমএইচ মসজিদ ঝিলাম বা বিভাগীয় সদর দপ্তর মসজিদ হলো একটি মসজিদ যা ঝিলাম শহর, পাঞ্জাব, পাকিস্তানে অবস্থিত।  মসজিদটি সম্মিলিত সামরিক হাসপাতাল, ঝিলাম সংলগ্ন। এর ভিত্তিপ্রস্তর ২১ মার্চ ১৯৫০ সালে জেনারেল মুহাম্মদ আইয়ুব খান কর্তৃক স্থাপিত হয় এবং উদ্বোধনী অনুষ্ঠান পাঞ্জাবের গভর্নর আব্দুর রব নিশতার কর্তৃক পরিচালিত হয়। এটি একসাথে ২৫,০০০ মুসল্লির স্থান সংকুলান করতে সক্ষম।   আরও দেখুন   পাকিস্তানের মসজিদের তালিকা  ঝিলাম   তথ্যসূত্র    বহিঃসংযোগ   বিষয়শ্রেণী:পাকিস্তানের মসজিদ বিষয়শ্রেণী:উইকিউপাত্তে স্থানাঙ্ক আছে
64px|center|Public domainThis Canadian work is in the public domain in Canada because its copyright has expired for one of the following reasons:  1. it was subject to Crown copyright and was first published more than 50 years ago, or  it was not subject to Crown copyright, and 2. it is a photograph that was created before January 1, 1949, or 3. the creator died more than 50 years ago.80px|center|Maple leafcenter|35pxThe media description page should identify which reason applies, and should also have a rationale explaining the copyright status of the work in the U.S. Some Canadian photographs created before 1949 may be copyrighted outside of Canada, such as e.g. the images of Yousuf Karsh.
ফেরেশতে (ইরানি নাম: দুরুগহায়ে যিবা) ২০২৪ সালের বাংলাদেশ-ইরান যৌথ প্রযোজনায় নির্মিত একটি নাট্য চলচ্চিত্র। এটি পরিচালনা করেছেন মুর্তজা অতাশ জমজম এবং এর গল্পকার ঢাকা বিশ্ববিদ্যালয়ের শিক্ষক মুমিত আল রশিদ। ইরানের ইমাজে সিনেমা এবং বাংলাদেশের ম্যাক্সিমাম এন্টারপ্রাইজ সহপ্রযোজক করেছে। প্রধান চরিত্রে অভিনয় করেছেন জয়া আহসান, রিকিতা নন্দিনী শিমু ও সুমন ফারুক। এটি ২০২৪ সালের ১লা ফেব্রুয়ারি ইরানের ফজর চলচ্চিত্র উৎসবে প্রদর্শিত হয়। চলচ্চিত্রটি একজন রিকশাচালক আমজাদকে নিয়ে, যে তার স্ত্রী ফেরেস্তার সহায়তায় একটি উন্নত জীবন দেওয়ার চেষ্টা করে।  অভিনয়শিল্পী   জয়া আহসান  রিকিতা নন্দিনী শিমু  সুমন ফারুক - আমজাদ   শহীদুজ্জামান সেলিম  শাহেদ আলী  শাহীন মৃধা  সাথী - (শিশুশিল্পী)  নির্মাণ  ঢাকা ও গাজীপুরে চলচ্চিত্রের চিত্রধারণ করা হয়।  মুক্তি  চলচ্চিত্রটি এখনো কোনো প্রেক্ষাগৃহে মুক্তি পায়নি, তবে বেশকিছু চলচ্চিত্র উৎসবে প্রদর্শিত হয়েছে। এটি বিউটিফুল লাইজ, দুরুগহায়ে যিবা, ফেরেশতে এবং "সিএনজি" নামেও পরিচিত।   প্রদর্শনী    গোয়া আন্তর্জাতিক চলচ্চিত্র উৎসব, ২০২৩  ফজর চলচ্চিত্র উৎসব‌, ১লা ফেব্রুয়ারি ২০২৪   ২২তম ঢাকা আন্তর্জাতিক চলচ্চিত্র উৎসব  তথ্যসূত্র   বহিঃসংযোগ     বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:ইরানি চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:২০২৪-এর নাট্য চলচ্চিত্র
alt=এমিলিও কাসালিনি।|থাম্ব|এমিলিও কাসালিনি। এমিলিও কাসালিনি (ইতালীয়ানো: 𝓔𝓶𝓲𝓵𝓲𝓸 𝓒𝓪𝓼𝓪𝓵𝓲𝓷𝓲) ২০ কার্তিক, ১৩৪৮ - ৩০ পৌষ, ১৪৩০) ছিলেন একজন ইতালীয় ধাবমান-সাইকেলারোহী ।  তিনি ১৩৭৫ সালের গিরো ডি'ইতালিয়ার দশম মঞ্চে জয়লাভ করেন।  ১৩৭১ সালে তিনি কোপা কলেচিও জিতেছিলেন।   তথ্যসূত্র    বহিঃসংযোগ   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০২৪-এ মৃত্যু বিষয়শ্রেণী:১৯৪১-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
ডোডা জেলা হল ভারতের জম্মু ও কাশ্মীরের একটি জেলা। জেলা সদর হল ডোডা শহর।  জনসংখ্যার উপাত্ত ২০১১ সালের আদমশুমারি অনুসারে ডোডা জেলার জনসংখ্যা ৪,০৯,৯৬৩ জন। জেলাটির প্রতি বর্গকিলোমিটারে জনসংখ্যার ঘনত্ব ৪৬ জন। ২০০১-এর দশকে এর জনসংখ্যা বৃদ্ধির হার ছিল ২৮.০০%। ডোডা জেলার লিঙ্গ অনুপাত রয়েছে প্রতি ১,০০০ পুরুষ প্রতি ৯১৯ জন মহিলা এবং এর সাক্ষরতার হার ৬৪.৬৮%।  ভাষা  নগর/গ্রামীণ জনসংখ্যা   ২০১১ সালের আদমশুমারির জন্য ডোডা জেলার মোট জনসংখ্যার মধ্যে ৭.৯৭ শতাংশ জেলার নগর অঞ্চলে বাস করে। মোট ৩২,৬৮৯ জন শহরাঞ্চলে বাস করেন, যার মধ্যে পুরুষ ১৮,২১১ জন এবং ১৪,৪৭৮ জন মহিলা। ২০১১ সালের আদমশুমারির তথ্য অনুসারে ডোডা জেলার নগর অঞ্চলে লিঙ্গ অনুপাত ৭৯৫। একইভাবে ২০১১ সালের আদমশুমারিতে ডোডা জেলায় শিশু লিঙ্গের অনুপাত ছিল ৮৩১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪,০৩৩ জন, যার মধ্যে পুরুষ এবং মহিলা যথাক্রমে ২,২০৩ এবং ১,৮৩০ জন। ডোডা জেলার এই শিশুসংখ্যার জনসংখ্যা মোট শহুরে জনসংখ্যার ১২.১০%। ডোডা জেলায় গড় সাক্ষরতার হার ৮৫.৬১% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৪৬% এবং ৭৬.৯৪%। প্রকৃত সংখ্যায় ২৪,৫৩৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ১৪,৮০১ জন এবং ৯,৭৩২ জন।  ২০১১ সালের আদমশুমারি অনুসারে ডোডা জেলার ৯২.০৩% জনগোষ্ঠী গ্রামে বাস করে। ডোডা জেলার গ্রামীণ অঞ্চলে মোট জনসংখ্যা ৩,৭৭,২৪৭ জন, যার মধ্যে পুরুষ এবং মহিলার সংখ্যা যথাক্রমে ১৯৫,৪৩০ এবং ১৮১,৮১৭ জন। ডোডা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৩০ জন মহিলা। যদি ডোডা জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৯৩৯ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৭,২০৭ জন, যার মধ্যে ছেলে  ৩৪,৬৫৯ জন এবং মেয়ে ৩২,৫৪৮ জন।   গৃহহীন  ২০১১ সালে জম্মু ও কাশ্মীরের ডোডা জেলায় মোট ১২ পরিবার ফুটপাতে বা গৃহহীনভাবে বাস করে। ২০১১ সালের আদমশুমারির সময় গৃহহীনভাবে বসবাসকারীদের সংখ্যা ৫৩ জন। এটি উধমপুর জেলার মোট জনসংখ্যার প্রায় ০.০১%।  ধর্ম  মুসলিম প্রধান রাজ্যে ডোডা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৪,০৯,৯৬৩; হিন্দু ধর্মাবলম্বী ছিল ৪৫.৭৭%, মুসলমানরা ৫৩.৮২%, শিখ ০.১০% এবং খ্রিস্টান ০.১২%। জেলাতে ১৮৭,৬২১  জন হিন্দু, ২২০,৬১৪ জন  মুসলিম, ৪২২ জন শিখ ও ৪৭২ জন খ্রিস্টান ধর্মের মানুষ বসবাস করেন।  তথ্যসূত্র  বহিঃসংযোগ  বিষয়শ্রেণী:জম্মু ও কাশ্মীরের জেলা বিষয়শ্রেণী:ডোডা জেলা বিষয়শ্রেণী:১৯৪৮-এ ভারতে প্রতিষ্ঠিত
১৯৯৬ সালে প্রতিষ্ঠিত পাওয়ার অ্যান্ড পার্টিসিপেশন রিসার্চ সেন্টার  (পিপিআরসি) বাংলাদেশের ঢাকা ভিত্তিক গবেষণা ও সামাজিক কর্মকাণ্ডের জন্য একটি স্বাধীন অলাভজনক কেন্দ্র।  পিপিআরসি জননীতি, জ্ঞান ব্যবস্থাপনা এবং নাগরিক ক্ষমতায়নের বিষয়গুলিতে আলোকপাত করে। কেন্দ্র তৃণমূল এবং নীতি চেনাশোনাগুলির মধ্যে শক্তিশালী নেটওয়ার্কগুলিকে লালন করার মাধ্যমে কাজ করে এবং এমন একটি গবেষণা সংস্কৃতি প্রচার করে যা শ্রেষ্ঠত্ব এবং প্রাসঙ্গিকতার মূল্য দেয়।  কেন্দ্রীয় কার্যক্রমের মধ্যে রয়েছে,  নীতি গবেষণা, প্রকল্পের মূল্যায়ন, গুণমানের পরিসংখ্যান, বক্তৃতা প্রচার, পলিসি অ্যাডভোকেসি, তৃণমূল এবং নীতি নেটওয়ার্কিং এবং জাতীয় জরুরিতার বিষয়ে দ্রুত প্রতিক্রিয়ামূলক উদ্যোগকে অন্তর্ভুক্ত করে। এর প্রতিষ্ঠাতা ও চেয়ারম্যান হলেন হোসেন জিল্লুর রহমান ।    তথ্যসূত্র   বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশী গবেষণা প্রতিষ্ঠান বিষয়শ্রেণী:এশিয়ার গবেষণা ইনস্টিটিউট
কাজী সানাউল হক একজন বাংলাদেশী ব্যাংকার এবং রূপালী ব্যাংক লিমিটেডের চেয়ারম্যান। তিনি ইনভেস্টমেন্ট কর্পোরেশন অব বাংলাদেশের সাবেক ব্যবস্থাপনা পরিচালক। তিনি ঢাকা স্টক এক্সচেঞ্জের সাবেক ব্যবস্থাপনা পরিচালক। ঢাকা স্টক এক্সচেঞ্জের ব্যবস্থাপনা পরিচালক হিসাবে তার নিয়োগ বিতর্কিত ছিল।   প্রারম্ভিক জীবন  সানাউল হক ১৯৬১ সালের ৪ জানুয়ারি পূর্ব পাকিস্তানের নীলফামারী জেলায় জন্মগ্রহণ করেন। তার পিতা কাজী একরামুল হক ছিলেন পূর্ব পাকিস্তান সিভিল সার্ভিসের একজন বিচার বিভাগীয় কর্মকর্তা। তিনি ঢাকা বিশ্ববিদ্যালয় থেকে হিসাববিজ্ঞানে স্নাতক ও স্নাতকোত্তর সম্পন্ন করেন।   কর্মজীবন  সানাউল হক ১৯৮৪ সালে ইনভেস্টমেন্ট কর্পোরেশন অব বাংলাদেশ-এ যোগ তিনি বাংলাদেশ ডেভেলপমেন্ট ব্যাংক লিমিটেডের মহাব্যবস্থাপক হিসেবে কর্মরত ছিলেন।   সানাউল হক রাজশাহী কৃষি উন্নয়ন ব্যাংকের ব্যবস্থাপনা পরিচালক হিসেবে দায়িত্ব পালন করেছেন।  ২০ জানুয়ারি ২০১৫, সানাউল হক অগ্রণী ব্যাংকের উপ-ব্যবস্থাপনা পরিচালক নিযুক্ত হন। ২০১৭ থেকে ২০১৯ সাল পর্যন্ত তিনি বাংলাদেশের ইনভেস্টমেন্ট কর্পোরেশনের ব্যবস্থাপনা পরিচালক ছিলেন। তার সময়ে ইনভেস্টমেন্ট কর্পোরেশন অব বাংলাদেশের মুনাফা ১২ বছরের সর্বনিম্নে পৌঁছেছিল।  সানাউল হক ২৩ আগস্ট ২০১৯ তারিখে যখন কর্মসংস্থান ব্যাংকের ব্যবস্থাপনা পরিচালক নিযুক্ত হন তখন ইনভেস্টমেন্ট কর্পোরেশন অব বাংলাদেশের ব্যবস্থাপনা পরিচালক হিসেবে কর্মরত ছিলেন।  নিয়োগের আগে তিনি অগ্রণী ব্যাংকের ব্যবস্থাপনা পরিচালক হিসেবে কর্মরত ছিলেন।   ৯ ফেব্রুয়ারি ২০২০ থেকে ৭ জানুয়ারি ২০২১ পর্যন্ত, সানাউল হক ঢাকা স্টক এক্সচেঞ্জের ব্যবস্থাপনা পরিচালক হিসাবে দায়িত্ব পালন করেন। সানাউল হক স্টক এক্সচেঞ্জের ব্যবস্থাপনা পরিচালক পদের একজন বিতর্কিত প্রার্থী ছিলেন কারণ তিনি বাংলাদেশের ইনভেস্টমেন্ট কর্পোরেশনের ব্যবস্থাপনা পরিচালক থাকাকালীন দুর্নীতি দমন কমিশন কর্তৃক তার বিরুদ্ধে অনিয়মের অভিযোগ এবং বাজার পুনরুজ্জীবিত করতে তার ব্যর্থতার কারণে। তারপর তিন বছরের মেয়াদে নিযুক্ত হওয়া সত্ত্বেও তিনি ১০ মাস পরে "ব্যক্তিগত কারণে" পদত্যাগ করেছিলেন।  ১৩ জুন ২০২১ সালে, সানাউল হক রূপালী ব্যাংক লিমিটেডের চেয়ারম্যান নিযুক্ত হন।   তথ্যসূত্র   বিষয়শ্রেণী:বাংলাদেশী ব্যাংকার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নীলফামারী জেলার ব্যক্তি বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি